|  |  |  |
| --- | --- | --- |
|  |  |  |
| **«Ταξιδεύουμε στα αρχαία ελληνικά θέατρα» /Διεύθυνση Πρωτοβάθμιας Εκπαίδευσης Κέρκυρας** |  | Θεματική: **Φροντίζω το Περιβάλλον-Περιβάλλον**Υποθεματική: **Πολιτιστική κληρονομιά**Απευθύνεται σε μαθητές/μαθήτριες: **Νηπιαγωγείου, Α΄ και Β΄ δημοτικού**Διάρκεια στο τετράμηνο: **7 δίωρα εργαστήρια**  |
|  |  |  |
| **Περιγραφή** Το εκπαιδευτικό πρόγραμμα έχει σκοπό να έρθουν σε επαφή οι μαθητές/-ήτριες του Νηπιαγωγείου και των πρώτων τάξεων του Δημοτικού Σχολείου με τα αρχαία ελληνικά θέατρα. Επιμέρους στόχοι του εν λόγω προγράμματος είναι να αναγνωρίσουν τα στάδια δημιουργίας και τους συντελεστές μιας θεατρικής παράστασης, να μάθουν τα βασικά μέρη ενός αρχαίου θεατρικού οικοδομήματος και να εντοπίσουν ομοιότητες και διαφορές με τα σύγχρονα θέατρα. Η παραγωγή μιας θεατρικής παράστασης με δυνατότητα παρουσίασης σε κοινό αποτελεί ένα εκπαιδευτικό εργαλείο που διαπερνά όλα τα γνωστικά αντικείμενα του προγράμματος σπουδών και βασίζεται στις αρχές της ομαδοσυνεργατικής διδασκαλίας και της βιωματικής μάθησης. Τέλος, προτείνεται η δημιουργία ενός χώρου μουσείου μέσα στην τάξη, με σκοπό να εκθέσουν το παραχθέν υλικό (προσωπεία, κουστούμια, σκηνικά, θεατρικό οικοδόμημα από τουβλάκια κ.τ.λ.).**Στοχευόμενες δεξιότητες****Δεξιότητες Μάθησης**Δημιουργικότητα (Creativity)Επικοινωνία (Communication)Κριτική σκέψη (Critical thinking)Συνεργασία (Collaboration)**Δεξιότητες Ζωής**Ενσυναίσθηση και ευαισθησίαΚοινωνικές ΔεξιότητεςΥπευθυνότηταΠρωτοβουλίαΠολιτειότηταΟργανωτική ικανότητα**ΜΙΤ: Δεξιότητες της τεχνολογίας και της επιστήμης**Τεχνολογικός γραμματισμός (technology literacy)Ψηφιακός γραμματισμός (digital literacy)**Δεξιότητες του νου**Επίλυση προβλημάτωνΚατασκευέςΠλάγια σκέψηΣτρατηγική σκέψη**Δραστηριότητες** **1ο εργαστήριο (2 διδακτικές ώρες)** **Δραστηριότητα 1η:** Παιχνίδια γνωριμίας και ενεργοποίησης της ομάδας. **Δραστηριότητα 2η:** Οι μαθητές-/ήτριες σε κύκλο επιλέγουν και περιγράφουν φωτογραφίες, οι οποίες σχετίζονται με το αρχαίο ελληνικό θέατρο. Κατά τη διάρκεια του προγράμματος μέσα από παιχνίδια και δραστηριότητες καλούνται να ανακαλύψουν σημαντικά στοιχεία για το αρχαίο ελληνικό θέατρο, τα οποία συναντάμε ως τις μέρες μας. **Δραστηριότητα 3η:** Ο/Η εκπαιδευτικός δημιουργεί συμβόλαιο συνεργασίας με τους/τις μαθητές/-ήτριες, που θα ακολουθήσουν προκειμένου να λειτουργήσει αποτελεσματικά η ομάδα, για να ολοκληρωθεί ο σκοπός του προγράμματος. **2ο εργαστήριο (2 διδακτικές ώρες)****Δραστηριότητα 1η:** Παιχνίδια ανάπτυξης εμπιστοσύνης των μελών της ομάδας. **Δραστηριότητα 2η:** Ανίχνευση πρότερων γνώσεων των παιδιών για το θέμα μέσα από συζήτηση και που παρουσίαση εποπτικού υλικού. Ο/Η εκπαιδευτικός προτείνει στους/στις μαθητές/τριες να παρατηρήσουν προσεκτικά τις φωτογραφίες και στη συνέχεια συντονίζει τη συζήτηση, ώστε να καταγράψουν τα βασικά μέρη του αρχαίου θεάτρου και να αντιληφθούν τη λειτουργικότητά τους.**Δραστηριότητα 3η:** Ο/η εκπαιδευτικός καλεί τα παιδιά να χωριστούν σε ομάδες και να ζωγραφίσουν αρχαία και σύγχρονα θέατρα. Τέλος παρουσιάζουν τα έργα τους στην ολομέλεια. **3ο εργαστήριο (2 διδακτικές ώρες)****Δραστηριότητα 1η:** Ο/Η εκπαιδευτικός ζητάει από τα παιδιά να εντοπίσουν και να επιλέξουν σε φύλλο εργασίας, τα αρχαία ελληνικά θέατρα.**Δραστηριότητα 2η:** Ο/Η εκπαιδευτικός παρουσιάζει την εικόνα της αναπαράστασης ενός αρχαίου ελληνικού θεάτρου και ζητάει από τους/τις μαθητές/-ήτριες να εντοπίσουν τα βασικά μέρη του.**Δραστηριότητα 3η:** Αντιστοίχιση εικόνας-λέξης. Οι μαθητές/τριες αναγνωρίζουν τα βασικά μέρη του αρχαίου ελληνικού θεάτρου και παίζουν παιχνίδι αντιστοίχισης στον υπολογιστή ακολουθώντας το παρακάτω linκ : <https://learningapps.org/watch?v=pjos1ryrn20>**Δραστηριότητα 4η:** Κατασκευή αρχαίου ελληνικού θεάτρου. Οι μαθητές/-ήτριες χωρίζονται σε ομάδες και χρησιμοποιούν τα τουβλάκια της γωνιάς του οικοδομικού υλικού προκειμένου να κατασκευάσουν το δικό τους θεατρικό οικοδόμημα.  **4ο εργαστήριο (2 διδακτικές ώρες)****Δραστηριότητα 1η:** Ένα γράμμα στην τάξη μας. Ο/Η εκπαιδευτικός ανακαλύπτει ένα γράμμα και παρακινεί τους/τις μαθητές/-ήτριες να το διαβάσουν. Το γράμμα αναφέρει: «*Ταξιδέψαμε από τα βάθη του χρόνου, από ένα μέρος γεμάτο περιπέτεια και δράση...Ήμασταν θαμμένες για πολλά πολλά χρόνια, μα ,τώρα, μετά από πολλές ανασκαφές, μας ανακάλυψαν και μας έφεραν κοντά σας. Και επειδή μας αρέσουν πολύ τα παιχνίδια είμαστε κρυμμένες στο μέρος που και εσείς παίζετε καθημερινά και φοράτε διάφορα κοστούμια και μεταμφιέζεστε σε ό,τι σας οδηγήσει η φαντασία σας. Βρείτε μας και τότε θα ξεκινήσει το παιχνίδι…».***Δραστηριότητα 2η:** Ήρθε η ώρα να υποκριθούμε… Ο/Η εκπαιδευτικός στη συνέχεια προτρέπει τους/τις μαθητές/-ήτριες να φορέσουν προσωπεία του αρχαίου θεάτρου, να κάνουν διάλογους και να πουν μία φανταστική ιστορία που να ταιριάζει με το προσωπείο που φορούν. Για παράδειγμα αυτός που θα φορέσει το κωμικό προσωπείο πρέπει να αφηγηθεί κάτι αστείο, ενώ αυτός που θα φορέσει το τραγικό, πρέπει να υποδυθεί κάτι ανάλογο.**Δραστηριότητα 3η:** Ζωγραφίζω το δικό μου προσωπείο. Οι μαθητές/-ήτριες φτιάχνουν το δικό τους προσωπείο. «*Σε ποια παράσταση θα το φορούσαν»; «Σε μία κωμωδία ή σε ένα δράμα»;***5ο εργαστήριο (2 διδακτικές ώρες)****Δραστηριότητα 1η:** Ας προβληματιστούμε. Ο/Η εκπαιδευτικός θέτει προβληματισμό στους/στις μαθητές/-ήτριες για τα το τι μπορεί να χρειάζεται για να δημιουργηθεί μια αρχαία θεατρική παράσταση. **Δραστηριότητα 2η**: Ο/Η εκπαιδευτικός παρουσιάζει την ενδυμασία των υποκριτών μέσα από φωτογραφίες. Τα παιδιά παρατηρούν σχετικές εικόνες και τις περιγράφουν. Αρχικά αναφέρεται στους κοθόρνους και στη συνέχεια τα παιδιά πληροφορούνται γενικά για την ενδυμασία των υποκριτών. Στη τραγωδία οι υποκριτές φορούσαν χιτώνα: ένδυμα από λινό ή μάλλινο ύφασμα, αντίθετα στην κωμωδία φορούσαν ένα εφαρμοστό μάλλινο ρούχο στο χρώμα του δέρματος. Επίσης, χρησιμοποιούσαν απαραιτήτως τα σωμάτια (παραγεμίσματα), για να τονίσουν κωμικά σημεία του σώματος τους.**Δραστηριότητα 3η:** Περπατήματα… Ο/Η εκπαιδευτικός ζητά από τα παιδιά να φανταστούν ότι φοράνε κοθόρνους και να παραγεμίσουν τα ρούχα τους με εφημερίδες ή μαξιλάρια, ώστε να βιώσουν την κατάσταση του υποκριτή. Μαζί με τους/τις μαθητές/-ήτριες δημιουργούν με υλικά του σχολείου έναν λαβύρινθο, περπατούν στον χώρο και ψάχνουν να βρουν την εικόνα ενός αρχαίου θεάτρου.**Δραστηριότητα 4η:** Λαβύρινθος. Οι μαθητές/-ήτριες σε φύλλο εργασίας καλούνται να ανακαλύψουν τη σωστή διαδρομή και να φτάσουν στο αρχαίο θέατρο. **6ο εργαστήριο (2 διδακτικές ώρες)****Δραστηριότητα 1η:** Ο/Η εκπαιδευτικός ζητά από τα παιδιά να χωριστούν σε ομάδες και να ζωγραφίσουν κάτι από αυτά που έχουν παρουσιαστεί στις προηγούμενες συναντήσεις (ένα αρχαίο θέατρο, τους υποκριτές, το χορό, τον αυλό, τις μάσκες-προσωπεία, τους κοθόρνους κ.ο.κ). Τα παιδιά κόβουν τις φιγούρες και τα αντικείμενα που ζωγράφισαν και δημιουργούν έναν πίνακα-κολάζ. **Δραστηριότητα 2η:** Ο/Η εκπαιδευτικός κάνει ερωτήσεις στα παιδιά, *-Πού θα μπορούσαμε να αναρτήσουμε τον πίνακα μας, ώστε να μπορούν και άλλοι να δουν τις γνώσεις μας για το αρχαίο ελληνικό θέατρο;**-Πώς νομίζετε ότι εμείς έχουμε όλες αυτές τις γνώσεις για αντικείμενα που υπήρχαν εδώ και πολλά πολλά χρόνια πριν;**-Σε ποιο μέρος διατηρούμε σημαντικά πράγματα από το παρελθόν;**-Είναι σημαντικό να διατηρούμε αντικείμενα του παρελθόντος;**-Γιατί;**-Έχετε επισκεφτεί έναν τέτοιο χώρο;**-Ξέρετε πώς τον ονομάζουμε;*Ο/Η εκπαιδευτικός καταγράφει τις απαντήσεις των παιδιών σε ένα μεγάλο χαρτόνι και ολοκληρώνει τη συζήτηση λέγοντας πως τα σημαντικά πράγματα του πολιτισμού μας φυλάσσονται στα μουσεία. Οι μαθητές/-ήτριες δημιουργούν στην τάξη έναν χώρο που θα εκθέσουν ότι έχουν κατασκευάσει (προσωπεία, κουστούμια, σκηνικά, θεατρικό οικοδόμημα από τουβλάκια κ.τ.λ.). **Δραστηριότητα 3η:** Ο δικός μου πολύτιμος χώρος. Στη συνέχεια ζητά από τους/τις μαθητές/-ήτριες να ζωγραφίσουν το δικό τους μουσείο, όπως το φαντάζονται και μέσα σε αυτό να τοποθετήσουν τα αντικείμενα που θεωρούν πολύτιμα.**Δραστηριότητα 4η:** Περιήγηση σε μουσεία και αρχαιολογικούς χώρους με τη βοήθεια της τεχνολογίας.**7ο εργαστήριο** (2 διδακτικές ώρες)**Δραστηριότητα 1η:** Κλείσιμο εκπαιδευτικού προγράμματος με την ενεργό εμπλοκή των μαθητών/-ήτριων στο «ανέβασμα» της δικής τους θεατρικής παράστασης (προετοιμασία σκηνικών, μοίρασμα ρόλων, κουστούμια, παρουσίαση).**Προσαρμογές για εμποδιζόμενους μαθητές**Το πρόγραμμα παρουσιάζει ευελιξία ως προς την τροποποίηση των προτεινόμενων δράσεων.**Επέκταση**Επίσκεψη σε ένα αρχαίο θέατρο, εφόσον αυτό υπάρχει στην περιοχή.Επίσκεψη σε ένα αρχαιολογικό μουσείο.Επίσκεψη σε ένα σύγχρονο θέατρο.Παρουσίαση της θεατρικής παράστασης σε κοινό.Επίσκεψη σε ένα βεστιάριο.Δημιουργία μουσείου στην τάξη με εκθέματα το παραχθέν υλικό**Αξιολόγηση**Το πρόγραμμα που προτείνεται αξιολογείται καθ’ όλη την πορεία υλοποίησης του με φύλλα εργασίας ανά εργαστήριο και μέσω συζήτησης με τη μέθοδο των ερωταποκρίσεων. Στο τελευταίο εργαστήριο γίνεται ανατροφοδότηση των γνώσεων με την ενεργό εμπλοκή των μαθητών στο ανέβασμα της δικής τους θεατρικής παράστασης. |  | **Σύνδεση με το Π.Σ:**Το παρόν Πρόγραμμα ικανοποιεί τους στόχους του Προγράμματος Σπουδών στις βαθμίδες που απευθύνεται και μέσα από διαθεματικές δραστηριότητες επιτυγχάνεται η σύνδεση με τα γνωστικά αντικείμενα (Γλώσσα, Μαθηματικά, Εικαστικά, ΤΠΕ, Ιστορία).**Εκτυπώσιμο Υλικό**- Φύλλα εργασίας- Εποπτικό υλικό (εικόνες) **Απαραίτητοι Σύνδεσμοι**<http://ancienttheater.culture.gr/el/i-ekselixi-tou-theatrikou-oikodomimatos/item/7-to-theatro><http://archeia.moec.gov.cy/sm/467/Theatrologia_C_lyk_Kef_1_final_v2.pdf><http://ancienttheater.culture.gr/el/ekpaideftikoyliko/efarmoges/ti-krubete-katw-apo-tin-poli><https://learningapps.org/watch?v=pjos1ryrn20>**Οπτικοακουστικό υλικό**<http://ancienttheater.culture.gr/el/ekpaideftikoyliko/efarmoges/ti-krubete-katw-apo-tin-poli>**Διαδραστικό υλικό**On line εκπαιδευτικό παιχνίδι: <http://ancienttheater.culture.gr/el/ekpaideftikoyliko/efarmoges/ti-krubete-katw-apo-tin-poli>**Υποστήριξη εκπαιδευτικού**- Ανάρτηση του υλικού σε ηλεκτρονική μορφή. -Δυνατότητα υποστήριξης σε σχολεία του Νομού Κέρκυρας. |